# Steve Cutts

Steve Cutts és un il·lustrador i animador londinenc. El seu treball artístic satiritza els excessos de la societat moderna. El seu estil s'inspira en el dibuixos animats dels anys 1930 i 1940, en els còmics contemporanis i les novel·les gràfiques.

## Trajectòria

Abans de convertir-se en treballador independent el 2012, Cutts va treballar com a il·lustrador de l'agència de publicitat Glue Isobar en projectes digitals per a empreses com Coca-Cola, Google, Sony, i Toyota.
El 2012, Cutts va crear la seva pel·lícula més popular, MAN, sobre ecologia i drets dels animals. Creada amb Adobe Flash i Adobe After Effects, Cutts descriu la pel·lícula com «una mirada a la relació humana amb la natura». El gener de 2020, el curtmetratge tenia més de 36 milions de visualitzacions a YouTube. El gener de 2016, un couch gag de Cutts en un episodi de la temporada 27 de The Simpsons va retre homenatge a les produccions d'acció dels anys 1980, com Miami Vice i Scarface. El gener de 2020, el gag animat comptabilitzava més de 20 milions de visualitzacions a YouTube.
L'octubre de 2016, un videoclip de Cutts per a la cançó «Are You Lost In The World Like Me?» de l'àlbum These Systems Are Failing de Moby i The Void Pacific Choir va abordar l'addicció als telèfons intel·ligents, amb un treball inspirat en Max Fleischer. L'obra va guanyar el Webby Award 2017 d'animació. El juny 2017, Cutts va il·lustrar un altre vídeo per a Moby i The Void Pacific Choir, «In This Cold Place» de l'àlbum More Fast Songs About the Apocalypse. Cutts va afirmar que els dos vídeos de Moby representen « el consumisme, l'avarícia, la corrupció i, en definitiva, la nostra autodestructivitat».
El 2017, Cutts va guanyar el premi del Jurat al Festival de Cinema d'Animació d'Annecy, gràcies al videoclip «Are You Lost In The World Like Me?». El 2018, per segon any consecutiu, Cutts va ser el guanyador del Webby Award en la categoria d'animació a internet. Cutts va formar part de la tria New Directors' Showcase de Ridley Scott al Festival de Creativitat Cannes Lions.

## Referències

* ↑ Brooks, Katherine. «This Is What Modern Life Really Looks Like, According To An Illustrator». The Huffington Post, 02-09-2015. [Consulta: 18 novembre 2016].
* ↑ Moreno, Javier. «An Artist Made Stunning Illustrations About Modern Society». Buzzfeed, 24-08-2015. [Consulta: 18 novembre 2016].
* 1 2 «How we Impact Our Planet – Animated Short Films: Interview with Steve Cutts». Featured E-Magazine, 09-10-2014. Arxivat de l'original el 10 d’agost 2016. [Consulta: 18 novembre 2016].
* ↑ Humphries, Matthew. «MAN: a thought provoking animation about our impact on the world». GEEK. Ziff-Davis, 24-02-2013. Arxivat de l'original el 19 de novembre 2016. [Consulta: 18 novembre 2016].
* ↑ Cutts, Steve. «MAN». YouTube, 21-12-2012. [Consulta: 6 juliol 2019].
* ↑ Creamer, Ryan. «'The Simpsons' go totally retro in '80s action movie homage». Mashable, 08-01-2016. [Consulta: 18 novembre 2016].
* ↑ Mathews, Liam. «The Simpsons Goes Full '80s in New Opening Credits Couch Gag». TV Guide, 08-01-2016. [Consulta: 18 novembre 2016].
* ↑ Animation on FOX. «LA-Z Rider Couch Gag from Guest Animator Steve Cutts». YouTube, 09-01-2016. [Consulta: 6 juliol 2019].
* ↑ Kreps, Daniel. «See Moby's Grim New Video About Smartphone Addiction». Rolling Stone, 17-10-2016. Arxivat de l'original el 19 de novembre 2016. [Consulta: 18 novembre 2016].
* ↑ «"Are You Lost in the World Like Me?"». Webby Awards. [Consulta: 22 juny 2017].
* ↑ Sharples, Grant. «Moby Releases Powerful Video for "In This Cold Place"» (en anglès), 19-06-2017. [Consulta: 4 gener 2020].
* ↑ CITIA, ©. «Home > Festival > Awards > Film index Award winner» (en anglès). www.annecy.org. Arxivat de l'original el 2018-07-09. [Consulta: 9 juliol 2018].
* ↑ CITIA, ©. «CITIA > News» (en anglès). www.citia.org. [Consulta: 9 juliol 2018].
* ↑ https://www.webbyawards.com/winners/2018/film-video/general/animation/happiness/
* ↑ «Ridley Scott to curate 28th New Directors' Showcase in partnership with MPC» (en anglès). RSA Films. [Consulta: 9 juliol 2018].
* ↑ «The 5 Most Inspiring Short Films at the Cannes New Directors' Showcase Curated By Ridley Scott» (en anglès). [Consulta: 4 gener 2020].
* ↑ «New Directors' Showcase 2018: meet the next generation of filmmaking talent». [Consulta: 4 gener 2020].